Пол Верлен
Жена и котка

Превод от френски: Пенчо Симов, 1978

chitanka.info

С котката си тя играе

и се сплитат лакът бял

с бяла лапичка — това е

прелест в здрача занемял.

Но е скрила — ловка тя е!

ноктите си от опал

в ръкавица; кой ще знае,

че дерат като кинжал?

Остроноктестата котка

също прави се на кротка:

двете крият нрава свой.

Ей ги в мрак с игра заети

в точки четири на брой

искрометен фосфор свети.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.